NaiveNeuron/SloPal huggingface dataset:
Žiga, Peter, podpredseda NR SR (2024-09-25):
Prosím, prezentujme sa a hlasujme. (Hlasovanie.) 142 prítomných, 52 za, 2 proti, 87 sa zdržalo, 1 nehlasoval. Konštatujem, že Národná rada navrhované uznesenie neschválila. Ďalej prosím spoločného spravodajcu z výboru pre obranu a bezpečnosť poslanca Michala Barteka, aby uvádzal hlasovanie o bode 15 programu, je to druhé čítanie o návrhu poslanca Migaľa na vydanie zákona, ktorým sa dopĺňa zákon č. 315/2001 o Hasičskom a záchrannom zbore, tlač 320. Nech sa páči, pán spravodajca, uvádzajte hlasovanie. (Hlasovanie o návrhu poslanca Národnej rady Slovenskej republiky Samuela Migaľa na vydanie zákona, ktorým sa dopĺňa zákon č. 315/2001 Z. z. o Hasičskom a záchrannom zbore v znení neskorších predpisov , tlač 320.)
Kollár, Boris, predseda NR SR (2023-02-01):
Prosím, prezentujme sa a hlasujeme. (Hlasovanie.) Prítomných 132 poslancov, za 86, proti 11, zdržalo sa 34, nehlasoval 1. Konštatujem, že sme tento návrh schválili. A teraz budeme musieť požiadať pána ministra Budaja, pokračujeme v prerušenom rokovaní v druhom čítaní o vládnom návrhu zákona, ktorým sa mení a dopĺňa zákon č. 414/2012 Z. z. o obchodovaní s emisnými kvótami. Je to tlač 1235, bod 5 schváleného programu. (Výkriky z pléna.) O slovo sa hlási... (výkriky z pléna) prosím pekne, ukľudnime sa, kolegovia... (Zaznievanie gongu.) Buďte takí láskaví, nevykrikujte tu. (Ruch v sále.) Prosím pekne, ukľudnime sa. (Ruch v sále. Zaznievanie gongu.) Pán... páni poslanci, prosím vás pekne, ukľudnime sa, ukľudnime sa. (Ruch v sále.) Keď neprestanete, preruším schôdzu. ...o vládnom návrhu zákona, ktorým sa dopĺňa zákon č. 414/2012 Z. z. o obchodovaní s emisnými kvótami, tlač 1235, bod 5 schváleného programu. O slovo sa hlási pán minister Budaj, súčasne prosím spoločného spravodajcu z výboru pre pôdohospodárstvo a životné prostredie poslanca Jaromíra Šíbla, aby zaujal miesto určené pre spravodajcov. Pán minister, nech sa páči, máte slovo.
V. Veteška, podpredseda NR SR: (2005-05-19):
Ďalší v poradí položil otázku pán poslanec Maxon. Nie je prítomný, takže nemá nárok na odpoveď na túto otázku. Ďalší v poradí, otázka č. 5, pán poslanec Čaplovič položil otázku ministrovi školstva pánovi Martinovi Froncovi: „Vážený pán minister, uvedomujete si, že zrušením SOU na Ivánskej ceste 15 od 30. 6. 2005 a jeho presunom do priestorov Združenej strednej školy Pavlovičova 3 sa výrazne znižujú kvalitné podmienky pre vzdelávanie a mimoškolskú činnosť?“ Odpovedať bude v zastúpení ministra Fronca pán minister Palko.
Paška, Pavol, predseda NR SR (2014-09-24):
(Hlasovanie.) 139 prítomných, 56 za, 47 proti, 36 sa zdržalo. Ani tento návrh sme neschválili.
Lehotský, Tomáš, poslanec NR SR (2023-05-03):
Ďakujem veľmi pekne. Ďakujem, Mária, že si teda poukázala na to, že určitá časť slovenskej spoločnosti, nie malá, ale v zásade veľmi veľká sa už roky správa veľmi pokrytecky v mnohých otázkach, jednou z nich je aj teda LGBTI+ komunita. My totiž hovoríme, že aj LGBTI komunitu máme, aj ich nemôžeme otvorene nenávidieť, ale aj sa ich nechceme otvorene zastať. Aj komunikujeme, že im chceme pomôcť aj týmto zákonom, aj ich v tomto zákone, ktorým komunikujeme, že my chceme pomôcť, nedokážeme ani len pomenovať. Toto je Slovensko v tejto téme dnes, zaostalé a pokrytecké. Tá podstata problému, na ktorú si poukázala a ktorú podľa aj tých reakcií na teba nedokážu poslanci, časť poslancov, veľká časť poslancov pochopiť, je absolútny nedostatok citlivosti, pretože my sa rozprávame o ľuďoch, podotýkam ľudských bytostiach, ktorí majú rovnaké právo uzatvárať také vzťahy ako heterosexuáli medzi mužmi a mužmi, mužom a mužom, ženou a ženou, rovnaké právo majú títo ľudia uzatvárať takéto vzťahy ako my heterosexuáli. Ale v tomto zákone sa im namiesto toho predáva kategória dôverník v medziľudských vzťahoch ako dôstojné riešenie ich problémov. Dôverník, to je, to je kategória z domovej schôdze a niektorí poslanci sa tu pýtajú, že v čom je problém. No tak v tomto je problém. Sme medzi poslednými piatimi krajinami v EÚ, ktoré nemajú registrované partnerstvá alebo manželstvá riešené, posledných päť krajín.
Mazurek, Milan, poslanec NR SR (2020-04-23):
Pani poslankyňa Žitňanská, ja som nechcel reagovať, ale povedali ste tam jednu vec, ktorá ma nadchla istým spôsobom a ja sa na to nesmierne teším, lebo vy ste povedali, že školy na Slovensku by v žiadnom prípade nemali byť segregované, že by mali byť pre všetkých, to znamená, nemali by sme ľudí rozdeľovať. Ja som stopercentne za, ale až keď vy všetci, ako tu sedíte, koaliční poslanci, ministri a ďalší frajeri v týchto témach, začnete dávať svoje deti do škôl v Žehre, Huncovciach, v Šarišských Michaľanoch a nie do súkromných škôl v Starom Meste v Bratislave, nie do luxusných škôlok, ale tam, kde sa o tej segregácii hovorí najviac a tam, kde to môžete ukázať príkladom, aké je to jednoduché, ako sa dá špičkovo chodiť do desegregovanej školy, ako si vaše deti užívajú prítomnosť 
15 – 16 osadníkov v spoločnej triede, ako skvelo to dopadá na kvalitu vzdelávacieho procesu a ako špičkovo vzdelané a kultúrne obohatené z týchto škôl vychádzajú. Ale nepoučujte tu ľudí a nerozprávajte o nejakej desegregácii, keď vy sami nejdete príkladom. Až vy a ľudia, ako je Lucia Ďuriš Nicholsonová a podobní, ktorí v tejto téme sú tzv. priekopníkmi, až keď vy začnete ísť príkladom, až potom si dávajte takéto veci do programového vyhlásenia, lebo netušíte, o čom hovoríte. A ja by som to veľmi, naozaj veľmi chcel vidieť, ako by takéto zbohatlícke deti chodili do jednej školy s osadníkmi a ukazovali tú desegregáciu v praxi.
Danko, Andrej, predseda NR SR (2020-01-21):
Ďakujem, pán poslanec. Pán poslanec Kollár.
Marosz, Ján, poslanec NR SR (2017-11-30):
Ďakujem. Pani kolegyňa, hovoríš o tom, že tieto gastráčové firmy sú napojené na možno aj politikov a sú pod takou ochrannou rukou politikov. Dokazuje toto tvoje tvrdenie aj pokuta Protimonopolného úradu, ktorá hovorí, že tieto firmy ani nesúťažia transparentne, za čo boli aj potrestané pokutou takmer 3 mil. eur. Čiže to je možno taký aktualizačný moment, že politici vládnej koalície by naozaj mohli podporiť hlasovaním tento náš návrh zákona, keď vidia, že tieto firmy nielenže okrádajú zamestnancov, zamestnávateľov, ale ešte sa aj správajú netransparentne, nečestne a jednoducho dostávajú za to aj pokuty, lebo medzi sebou si zrejme dohadujú, že ako budú, aké budú ceny za tieto jednotlivé stravné lístky. Takže naozaj súhlasím a verím, že sa nájde dostatočná podpora na prijatie tohto zákona.
Blanár, Juraj, podpredseda NR SR (2021-11-03):
Ďalší s faktickou poznámkou – poslanec Robert Fico.
Krúpa, Juraj, poslanec NR SR (2022-03-15):
Ďakujem. Vážený pán predseda, v rozprave vystúpilo osem poslancov, pričom poslanec Beluský podal návrh na uznesenie Národnej rady Slovenskej republiky o vyhlásení referenda ohľadom vystúpenia Slovenskej republiky z NATO, o ktorom budeme hlasovať, ale teraz dajte, prosím, hlasovať o tom, že Národná rada Slovenskej republiky na základe článku 86 písm. m) Ústavy Slovenskej republiky vyslovuje súhlas s prítomnosťou zahraničných ozbrojených síl členských krajín NATO na území Slovenskej republiky.
Sulík, Richard, predseda NR SR (2011-04-05):
Nech sa páči, hlasujte teraz. (Hlasovanie.) Prítomných 150 poslancov, hlasovalo 79 za, 71 proti. Tento návrh sme schválili. A teraz pristúpime k tretiemu čítaniu o tomto návrhu zákona. Pýtam sa, kto sa chce prihlásiť do rozpravy v rámci tretieho čítania? Nikto. Vyhlasujem rozpravu za skončenú. A teraz budeme hlasovať o návrhu zákona ako o celku.
Ďuriš Nicholsonová, Lucia, podpredsedníčka NR SR (2019-01-31):
S reakciou pán poslanec Farkašovský.
Pročko, Jozef, poslanec NR SR (2022-05-24):
Ďakujem pekne. Pán Kuffa, reagovali ste alebo spomenuli ste moje meno, že som vám zatlieskal. Musím povedať úprimne, bez urážok, že som zatlieskal tomu krásnemu odhaleniu, čo ste povedali o spojení Republiky so SMER-om, takže tomu som zatlieskal. Ja som veľmi rád, že sa ukazujú veci, že sa tu konečne odkrývajú karty. Mne sa strašne páčilo aj to, ako ho pomenoval pán Taraba ako mopslíka SMER-u, lebo naozaj sa to deje a SMER si takýmto spôsobom Republiku viaže na svoju stranu. Takže ja som zatlieskal pomenovaniu vášmu a som veľmi rád, že ukazujete aj vy, že čo sa tu deje a kto s kým bije bandu. Ďakujem.
Jasaň, Viliam, poslanec NR SR (2014-12-12):
Ďakujem pekne. Ja už v podstate ani nemám čo povedať, lebo moji kolegovia už niečo spomenuli, ale minimálne, pán podpredseda vlády, myslím si, že vo svojom vystúpení ste jasne poukázali na účelovosť a falošnosť tohto predloženého návrhu. Je asi jasné každému, že keď niekto podniká, tak podniká kvôli zisku. A čo je zisk? To je to, keď niekto niečo urobí, dostane za to nejaké peniaze a odpočíta si z toho náklady. Pán Zajac tu len vyhodil nejakých 135 mil., ale nehovorí o tom, aké sú tam náklady, a dostali by sme sa možno k určitému číslu, ktoré z pohľadu zisku nebolo zaujímavé pre iné subjekty ani pre banky, ktoré ako tvrdili, by podmienky splnili, aj keď vy tvrdíte, že boli účelové, ale keď sa ich toľko vyjadrilo, že podmienky by splnili, ale nebolo to pre nich zaujímavé a nebolo to pre nich zaujímavé z pohľadu zisku. A preto tvrdím to, čo som povedal na úvod, že celé toto divadielko predvianočné a celý tento návrh je len falošnosť, demagógia zo strany tých, ktorí podpísali tento návrh. Ďakujem.
Zmajkovičová, Renáta, podpredsedníčka NR SR (2014-04-02):
Pán poslanec Mičovský.
M. Hort, podpredseda NR SR: (2010-01-20):
A slovo má pán poslanec Peter Pelegrini.
Nicholsonová, Lucia, podpredsedníčka NR SR (2016-05-24):
Ďakujem pani poslankyni Jane Kiššovej za uvedenie návrhu zákona. A teraz dávam slovo spravodajcovi, ktorého určil navrhnutý gestorský výbor pre hospodárske záležitosti, pánovi poslancovi Miroslavovi Ivanovi. Nech sa páči.
Fecko, Martin, poslanec NR SR (2012-11-29):
Ďakujem pekne. Pán kolega, ja zdieľam ten váš názor, ktorý síce bol trošku mimo, ale myslím, že všetko so všetkým súvisí, že kto nám tu vlastne vládne. Sú to finančné skupiny? Pýtam sa: Štát, kde máš tých najlepších právnikov, advokátov na obhajobu štátnych záujmov, záujmov ľudí. Ja by som si to takto predstavoval, že tí najlepší by mali obhajovať štát a ľudí, ktorých tento štát zastupuje. To by mala byť hlavná úloha, ktorú by sme si mali dať aj my, poslanci, aby nás doslova nemohli vydierať zástupcovia tých, ktorí tu už boli spomenutí, finančných skupín. Čo sa týka hazardných hier, pre mňa byť nemusia, ja som za maximálne obmedzenie hlavne hier, kde sa hrá o peniaze. Takže som za to, aby sme to maximálne sprísnili. Ďakujem pekne.
Jurinová, Erika, podpredsedníčka NR SR (2013-05-16):
Na vaše vystúpenie, pán poslanec, registrujem dve faktické poznámky. Uzatváram možnosť prihlásiť sa. Nech sa páči, pán poslanec Kvasnička.
Pellegrini, Peter, predseda NR SR (2015-06-26):
Prezentujme sa a hlasujme o návrhu zákona, ktorým sa mení a dopĺňa tlačový zákon, tlač 1598. Neviem, či má taký názov, ako ste povedali, pán spravodajca. (Hlasovanie.) Prítomných 129 poslancov, za bolo 55, proti bolo 56 poslancov, zdržalo sa 17, nehlasoval 1. Návrh sme neschválili. Ďakujem pekne, pán spravodajca. Poprosím teraz pána poslanca Hraška, aby uviedol hlasovanie o bode 44 programu, je to prvé čítanie o návrhu poslanca Kaníka na vydanie zákona, ktorým sa mení a dopĺňa stavebný zákon, tlač 1599. Nech sa páči, pán poslanec. [Hlasovanie o návrhu poslanca Národnej rady Slovenskej republiky Ľudovíta Kaníka na vydanie zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov , tlač 1599.]
Bugár Béla, podpredseda NR SR (2019-09-25):
Áno, to znamená, že minimálne 76 poslancov musí byť za, nech sa páči. Nech a páči, prezentujme sa a hlasujme. (Hlasovanie.) Prítomných 131, za 91, proti 19, zdržalo sa 14 poslancov, 7 nehlasovali. (Potlesk.) Konštatujem, že Národná rada Slovenskej republiky súhlasí s touto zmluvou a vyslovila teda súhlas. Pristúpime k ďalšiemu bodu, a to hlasovanie v prvom čítaní o návrhu poslankyne Antošovej na vydanie zákona, ktorým sa dopĺňa zákon č. 39/2007 Z. z. o veterinárnej starostlivosti (tlač 1583). Pán poslanec Kvorka, ako spravodajca máte slovo. (Hlasovanie o návrhu poslankyne Národnej rady Slovenskej republiky Evy Antošovej na vydanie zákona, ktorým sa dopĺňa zákon č. 39/2007 Z. z. o veterinárnej starostlivosti v znení neskorších predpisov , tlač 1583.)
Kollár, Boris, predseda NR SR (2021-10-26):
Ďakujem. Pán poslanec Fico, nech sa páči.
Senko, Ján, poslanec NR SR (2011-07-08):
... a procedurálny, procedurálny návrh, ktorý sme už schválili. Idete nad rámec rokovacieho poriadku, pán predseda.
Šuteková, Miriam, poslankyňa NR SR (2021-09-21):
Pán predsedajúci, dajte, prosím, hlasovať o návrhu zákona ako celku s odporúčaním gestorského výboru schváliť.
Paška, Pavol, predseda NR SR (2014-07-02):
Pán poslanec Hlina do rozpravy.
T. Bastrnák, poslanec: (2002-12-12):
Prosím hlasovať o tomto návrhu.
Viskupič, Jozef, poslanec NR SR (2014-11-10):
Ďakujem. Nie je vhodné toľko počúvať kolegov zo 
SMER-u, lebo niekedy naozaj máme pocit, že odvolávajú niekoho z nás, potom sa aj pán Kaník pomýli. Pán predseda, ono sa zdá, že loďka naberá vodu, tečie do podpalubia a potom príde jeden z vážnych ministrov vlády a zadefinuje skutočný problém a téma zákazu zisku poisťovní, téma spájanie do jednej poisťovne sa odrazu zmení na tému, ktorú, si myslím, že aj pod tlakom tejto schôdze, na zákaz zisku schránkových firiem. Tomuto my musíme jednoznačne tlieskať, a preto aj táto politická deklarácia od scenáristu SMER-u a ministra kultúry Maďariča je veľmi dôležitý tromf, lebo je to verejný záväzok, odznel v parlamente a budeme teda čakať, či podporia naše riešenie, ktoré sa veľmi rýchlo núka. Prihováram sa k mimoriadnej schôdzi, ktorá by mala hneď nasledovať po odvolaní predsedu parlamentu, aby na tejto mimoriadnej schôdzi sme prijali legislatívu, ktorá bude viesť k zákazu zisku schránkových firiem. A predpokladám, že s týmto nebude mať problém ani Ústavný súd, nebudeme pod tlakom arbitrážnych konaní a so zdravotníctvom urobíme veľký krok vpred, pretože nebudú odtekať financie do belizejských firiem.
Karahuta, Jaroslav, poslanec NR SR (2020-12-01):
Ďakujem za slovo, pán predsedajúci. Vážené panie poslankyne, páni poslanci, Národná rada uznesením č. 472 z 27. novembra 2020 pridelila vládny návrh zákona, ktorým sa mení zákon 282/2020 Z. z. o ekologickej poľnohospodárskej výrobe, tlač 344, na prerokovanie týmto výborom: ústavnoprávnemu výboru a výboru pre pôdohospodárstvo a životné prostredie. Za gestorský výbor určila výbor pre pôdohospodárstvo a životné prostredie. Výbory prerokovali predmetný vládny návrh zákona v lehote určenej uznesením Národnej rady. Poslanci, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. Výbory, ktorým bol vládny návrh zákona pridelený, zaujali k nemu nasledujúce stanoviská: ústavnoprávny výbor uznesením č. 189 z 1. decembra 2020 s vládnym návrhom zákona súhlasil a odporúčal ho Národnej rade schváliť, výbor pre pôdohospodárstvo a životné prostredie uznesením č. 67 z 1. decembra 2020 s vládnym návrhom zákona súhlasil a odporučil ho Národnej rade schváliť. Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III spoločnej správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s príslušnými ustanoveniami zákona Národnej rady o rokovacom poriadku odporúča Národnej rade predmetný vládny návrh zákona schváliť. Spoločná správa výborov o prerokovaní predmetného vládneho návrhu zákona vo výboroch v druhom čítaní bola schválená uznesením výboru pre pôdohospodárstvo a životné prostredie č. 68 zo dňa 1. decembra 2020. V citovanom uznesení ma výbor poveril predložiť Národnej rade spoločnú správu výborov a splnomocnil ma podať návrhy podľa príslušných ustanovení zákona o rokovacom poriadku. Pán predsedajúci, otvorte, prosím, rozpravu. Šeliga, Juraj, podpredseda NR SR Ďakujem pekne, pán poslanec. Otváram rozpravu. Nedostal som žiadnu písomnú prihlášku. Pýtam sa, kto sa chce prihlásiť ústne? Nikto. Ďakujem. Vyhlasujem rozpravu za skončenú. Páni, chcete zaujať ešte nejaké stanovisko? Nie. Ďakujem pekne. Prerušujem rokovanie o tomto bode programu. Zároveň prerušujem rokovanie Národnej rady Slovenskej republiky do 11.00, keď budeme pokračovať hlasovaním. (Prerušenie rokovania o 9.33 hodine.) (Pokračovanie rokovania o 11.00 hodine.)
P. Hrušovský, predseda NR SR: (2003-01-14):
(Hlasovanie.) Prítomných je 123 poslancov, za návrh 113,  proti 10. (Potlesk.) Konštatujem, že Národná rada Slovenskej republiky vyslovila s návrhom vlády súhlas. Pristúpime k rokovaniu o ďalšom bode programe . Odporúčam, panie poslankyne, páni poslanci, aby sme spojili tajné hlasovanie o ďalších dvoch bodoch programu schôdze  Národnej rady, ktoré sú uvedené pod bodmi č. 14 a 15. Odporúčam taký postup, že by najskôr poverený spravodajca výboru pre vzdelanie, vedu, šport, mládež a kultúru pán poslanec Jarjabek uviedol návrh na voľbu člena Rady pre vysielanie a retransmisiu . Otvoril by som rozpravu k tomuto bodu programu. Po skončení rozpravy by sme pristúpili k návrhu na voľbu kandidáta za člena Dozornej rady Fondu detí a mládeže , kde by návrh uviedol pán minister školstva. Po skončení rozpravy by sme tajným hlasovaním na dvoch farebne odlíšených hlasovacích lístkoch vykonali jednou tajnou voľbou obidve voľby do týchto orgánov. Je všeobecný súhlas s takýmto postupom? (Hlasy v sále.) Ďakujem pekne. Prosím teraz, pán poslanec Fico.
P. Hrušovský, podpredseda NR SR: (2002-06-27):
Pristúpime k rokovaniu o ďalšom bode, ktorým je návrh na vyslovenie súhlasu Národnej rady Slovenskej republiky s Dohodou medzi vládou Slovenskej republiky a vládou Českej republiky o vnútrozemskej plavbe , ktorý prerokúvame ako tlač 1178. Prosím, aby z poverenia vlády predmetný návrh dohody uviedol a odôvodnil pán podpredseda Pál Csáky. Pán podpredseda, máte slovo.
Laššáková, Jana, podpredsedníčka NR SR (2014-10-28):
Na vystúpenie pána poslanca s faktickými poznámkami sa hlásia pán poslanec Martvoň a pán poslanec Lipšic. Končím možnosť prihlásiť sa s faktickými poznámkami. Nech sa páči, pán poslanec Martvoň.
Hlina, Alojz, poslanec NR SR (2024-06-20):
Ďakujem pekne. Ja možno len takú poznámku, že trošku z toho ide taká obava, že najdlhšie slúžiaci poslanec v tomto parlamente, ak sa nemýlim, pán Jarjabek, 30-ročný, má také vážne medzery v tom, že ako veci fungujú. A prípadne na námietku, že to je čerstvé. Nie je to až také čerstvé, lebo ako bolo povedané, že v 2016. sa to menilo, to je nejakých osem rokov. To je doba, ktorá by si zaslúžila pozornosť, alebo že máte dosť času na to, aby ste sa na nejaké zmeny prichystali. Takže z toho ide na mňa obava, lebo vládnuť by nám mali tí, ktorých ľudia zvolia, a ľudia by mali zvoliť tých najlepších z nás, hej, a tí by potom mali nám vládnuť. A my by sme mali mať taký kľud, že teda je to v poriadku a vláda je v dobrých rukách. Nuž aj tuná nám vládna koalícia dokazuje, že má vážne a naozaj vážne rezervy v tom. Vie robiť mocenský zásah typu obmedziť diskusiu, ale nezvládne to procesne, kde vlastne tie minúty, ktoré si nadelila, vlastne ani nebude môcť využiť. Tak aj ja budem sa cítiť nedostatočne informovaný o pozícii najsilnejšej vládnej strany k tomuto dosť závažnému problému, hej, čo myslím, že chápeme, tomu, tejto normalizácii RTVS. Takže treba sa to doučiť.
Fico, Robert, podpredseda NR SR (2010-10-19):
Pán poslanec Rafaj.
Matejička, Vladimír, poslanec NR SR (2018-09-18):
Ďakujem za slovo, pán predsedajúci. Prosím, pán predsedajúci, aby ste dali hlasovať o tom, že Národná rada sa uzniesla prerokovať predložený návrh zákona v druhom čítaní.
Pellegrini, Peter, predseda NR SR (2014-12-09):
Hlasujeme o návrhu pána spravodajcu. (Hlasovanie.) Prítomných 136 poslancov, za 52, proti 3, zdržalo sa 80, nehlasoval 1. (Pozn. red.: Návrh nebol schválený. ) Ešte pán poslanec Zajac, ak by ste ešte do tretice uviedli hlasovanie o návrhu pána poslanca Hlinu na vydanie zákona, ktorým sa mení a dopĺňa zákon č. 138/1991 Zb. o majetku obcí, tlač 1260. (Hlasovanie o návrhu poslanca Národnej rady Slovenskej republiky Alojza Hlinu na vydanie zákona, ktorým sa mení a dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov , tlač 1260.)
Hrnčiar, Andrej, podpredseda NR SR (2016-12-07):
Pán poslanec Krajniak.
Laurenčík, Milan, podpredseda NR SR (2021-10-06):
Ďakujem. (Potlesk.) Budeme teda pokračovať hlasovaním. (Reakcie z pléna.) Pán poslanec Pročko, máte procedurálny návrh? Nech sa páči.
Blaha, Ľuboš, podpredseda NR SR (2024-02-13):
Ďakujem pekne, pán poslanec. Otváram rozpravu, do ktorej som dostal jednu prihlášku od pána poslanca Ondreja Dostála. Nech sa páči, pán poslanec, máte slovo.
Tomáš, Erik, poslanec NR SR (2019-09-17):
Nakoľko boli dnes v rozprave podané pozmeňujúce návrhy, v zmysle rokovacieho poriadku dajte, prosím, hlasovať o skrátení lehoty.
Kavecká, Monika, poslankyňa NR SR (2020-11-26):
Ďakujem veľmi pekne za slovo. Pán poslanec, vy tu hovoríte, aký sociálny štát. No ja sa pýtam, aký sociálny štát to bol, keď v roku 2012 prišla rozsiahla novela Zákonníka práce, ktorá bola nevymožiteľná. Nevymožiteľná u zamestnancov. A ešte jednu otázku mám, takú jednu. Vy hovoríte, že tu nie je sociálny dialóg. Prosím vás pekne, od roku 2012, od Zákonníka práce, ktorý bol uvedený teda rozsiahlou novelou, ako keby som povedala, že do praxe, vznikali mnohé odborové združenia, pretože naozaj ako zástupcovia zamestnancov mali mať na to právo, vyjednávať. Aký sociálny dialóg viedla vaša vláda s malými odborovými organizáciami, ktoré s vami nemali podpísanú tzv. zmluvu alebo úmluvu o spolupráci? No taký bol ten sociálny dialóg, že ste nás vôbec nerešpektovali. Vôbec ste tento dialóg nebrali. Mohli sme písať, mohli sme kričať, mohli sme naozaj stáť v tých uliciach. Bol to výsmech z vašej strany a viem, o čom hovorím. Na tých námestiach som sa nastála dosť. Kto nás vtedy počúval? Kto? Vy pán Richter? Vám sme osobne písali. Vy ako minister vtedajší. O gastrolístkoch ani nehovorím, keď v žilinskej nemocnici sa kvôli gastrolístkom podávali výpovede. Veď to bola hanba! Ale byť vami, tak som naozaj ticho teraz a vôbec sa nevyjadrujem k tejto téme. Ďakujem.
Galko, Ľubomír, poslanec NR SR (2020-02-25):
Môžete sa hnevať, koľko chcete...
Ďuriš Nicholsonová, Lucia, podpredsedníčka NR SR (2018-05-24):
Vyhlasujem rozpravu za skončenú. Zároveň vyhlasujem prestávku a chcela by som požiadať mojich kolegov z predsedníctva Národnej rady Slovenskej republiky, aby ma prišli zastúpiť, pretože by som veľmi rada vystúpila so záverečným slovom ako navrhovateľka. Ďakujem. (Prestávka.) (Po prestávke.)
Sólymos, László, podpredseda vlády a minister životného prostredia SR (2019-09-11):
Ďakujem pekne. Musím povedať, že tento zákon považujem za veľmi dôležitý, keďže týmto zákonom konečne peniaze, ktoré prichádzajú na Slovensko do Environmentálneho fondu, poputujú tam, kde majú, to znamená, na investície do ekologických a environmentálnych projektov. Je to dobré, že konečne Environmentálny fond bude mať stabilné príjmy a môžeme napríklad investovať do akčného plánu, ktorý pripravujeme na vodovody a kanalizácie, a môžeme, povedzme, za 10 rokov ukončiť veľa problémových takýchto projektov, lebo jednoducho po Slovensku keď chodíme alebo ja chodím a stretávam sa so starostami z celého Slovenska, tak to, čo ich veľmi tlačí, tak to sú presne kanalizácie a vodovody, nie sú dobudované a tak ďalej. To znamená, že tie peniaze konečne prídu do Environmentálneho fondu, budú príjmami Environmentálneho fondu, môžeme s tým plánovať a jednoducho takéto veci sa budú môcť na Slovensku zrealizovať. Na druhej strane sme sa dohodli aj s priemyslom. Vítajú tento zákon, vítajú, že Slovensko pristupuje k tomu, že do modernizačného fondu dáva až 30 % príjmov z emisných, predaja emisných kvót práve na tie investície, čo spomenul aj pán Antal, to znamená, do modernizácie teplární, do rozvodových sietí, aby proste ľudia mali lacnejšie to teplo, aby proste nám neunikali veci do vzduchu, aby sme nevykurovali krajinu. Sú to veľké peniaze, na ďalších 10 rokov to bude dokopy skoro miliarda eur, ktoré Slovensko bude môcť, slovenský priemysel bude môcť využívať na inováciu a nové technológie práve preto, aby sme znížili vypúšťanie CO2, aby sme znížili vypúšťanie uhlíka. Slovensko sa hlási ako jediná krajina napríklad V4-ky ku klimatickej neutralite v roku 2050. A to si bude vyžadovať investície, nutné investície na transformáciu ekonomiky, aby sme tie ciele vedeli dosiahnuť. A tento zákon tomu dáva možnosť, veľmi vážnu možnosť, že proste aj priemysel, ale aj samotná krajina môže prísť k takým zdrojom, ktorým tieto ciele vieme dosiahnuť. Takže ďakujem pekne za ten pozmeňovák a dúfam, že Národná rada podporí tento zákon, lebo je dôležitý. Ďakujem pekne.
Mezenská, Helena, poslankyňa NR SR (2013-06-04):
Ja sa pridávam rovnako s podporou k tomuto predloženému návrhu zákona, pretože aj mňa irituje a vadí mi formálna účasť poslancov vo vybraných časoch len na hlasovaniach, a rovnako ako vy, pán poslanec, aj ja som presvedčená, že zavedením tohto inštitútu, tohto pravidla sa zvýši jednak diskusia v tomto parlamente, bude to priamo vplývať aj na zvyšovanie kvality predkladaných zákonov a zdynamizujú sa procesy v tejto miestnosti. Takže všetkými desiatimi sa k tomuto návrhu iniciatívnemu návrhu hlásim aj ja.
B. Bugár, podpredseda NR SR: (2001-10-31):
Prerušujem rokovanie o tomto vládnom návrhu. Ďakujem aj pánovi ministrovi, takisto aj pánovi spravodajcovi. Zároveň prerušujem rokovanie schôdze až do utorka. Budúci týždeň v utorok začíname o 9.00 hodine, budeme pokračovať v rokovaní. Prajem vám príjemný víkend. Dovidenia v utorok.
Matovič, Igor, poslanec NR SR (2014-09-09):
Pani predsedajúca, do rozpravy som pôvodne vôbec neplánoval ísť a zapísal som sa až po tom, aby ste spáchali niečo, čo si myslím, že za 25 rokov tento parlament nezažil. Vy sama ste sa rozhodli poukázať na niektoré návrhy zákonov jednotlivých poslancov a povedať, že tieto návrhy zákonov súvisia s komunálnymi voľbami, podľa vášho úsudku, cteného poslaneckého, a tieto návrhy, zneužili ste väčšinu v tomto pléne a tieto návrhy ste poslancom vylúčili. Argumentujete tým, že návrhy sú de facto kampaň pre komunálne voľby, a preto nie je hodno, aby tieto návrhy boli prerokovávané pred komunálnymi voľbami. Čiže argumentujete tým, že poslanci účelovo predkladajú tieto návrhy zákonov v čase pred komunálnymi voľbami a takýmto spôsobom. Zrejme asi preto, lebo im tie návrhy neschválite, čiže asi, asi tým sa dá získať nejaká popularita... (Prerušenie vystúpenia predsedajúcou.)
Danko, Andrej, podpredseda NR SR (2024-01-17):
Pani poslankyňa Šrobová.
Zmajkovičová, Renáta, podpredsedníčka NR SR (2012-10-30):
S faktickou poznámkou pán poslanec Osuský, Kuffa. Uzatváram možnosť faktických poznámok. Pán poslanec Osuský.
Simon, Zsolt, poslanec NR SR (2013-01-29):
Ďakujem pekne. Pán kolega Mičovský, musím povedať, že to nie sú preteky, to je zodpovedný prístup k správe majetku štátu. Štát spravuje svoje, svoje pozemky cez dve inštitúcie, cez Slovenský pozemkový fond poľnohospodársku pôdu a cez štátne lesy lesnú pôdu. Keď Slovenský pozemkový fond dokáže zabezpečiť do štátneho rozpočtu pravidelný príjem 9 mil. eur, tak sa nazdávam, že aj iný subjekt, ktorý spravuje lesný majetok štátu, by mal takým istým hospodárskym spôsobom pristupovať. Tento príklad, ktorý som uviedol s cenami pri SCP, je len svetlým príkladom, ako sa nehospodárne správa štát. Prečo v iných krajinách dokážu mať oveľa vyššie zisky štátne podniky? Dnes najväčším problémom štátneho rozpočtu je aj to, že štátne podniky neodvádzajú to, čo by mali do štátneho rozpočtu. Zoberme si príklad Transpetrolu, stavia ropovod v Rakúsku, kúpili sme, alebo investovali sme do Rakúska 8 mil. eur, ktoré mohli byť v štátnom rozpočte, a vláda rozhoduje o tom, že budeme štátny podnik. Akciová spoločnosť môže naďalej vynakladať peniaze do tohto projektu. Prečo? Sme natoľko bohatí?
Paška, Jaroslav, poslanec NR SR (2017-12-01):
Ďakujem za slovo, pán predsedajúci. Igor, no vrátili ste sa, beriem na vedomie, bude tu opäť veselo. Nebudem komentovať tie pasáže vášho vystúpenia, ktoré sa netýkajú prerokovaného bodu, ani vulgárnosti, ktoré v rámci toho zazneli, vrátim sa k meritu veci. Ani mňa neteší opatrenie, ktoré navrhuje vláda a ktoré sa týka povinnosti alebo možnosti preplácať pacientom hodiny, ktoré lekár robí nadčas nad úväzok, ktorý mu predpisuje zákon. Myslím, že toto opatrenie je však nevyhnutné. Všetci vieme, že je strašne málo odborných lekárov,...
Laššáková, Jana, podpredsedníčka NR SR (2013-10-24):
Zaraďte pána poslanca. (Reakcie z pléna.) Ale, no, sa nebudeme kvôli tomu... Určite ste sa hlásili, ale ja som vás videla, že ste boli prihlásený s faktickou poznámkou. Určite som vás videla. Dobre. Nech sa páči, pán poslanec Lipšic.
Viskupič, Jozef, poslanec NR SR (2015-11-12):
Ďakujem, pán predseda. Ja by som chcel pre záznam uviesť, že časť predchádzajúceho hlasovania mi nefungovalo hlasovacie zariadenie. A preto, pre záznam, ak pozriem tie výsledky hlasovania, by som chcel uviesť, že niektoré boli zmätočné. Možnože naozaj nastal čas, aby sme sa pozreli na to, akým spôsobom tie hlasovacie zariadenia pracujú, lebo bolo to aj evidentné na tabuli, že namiesto toho, aby som hlasoval, tak ma to prihlasovalo do faktickej poznámky. Ďakujem.
Ľ. Kaník, minister práce, sociálnych vecí a rodiny SR: (2003-01-14):
Ďakujem za pozornosť.
Hudacký, Ján, poslanec NR SR (2014-11-08):
Ďakujem pekne, pán predseda. Vážený pán minister vnútra, rozhovorili ste sa teda dosť doširoka, ja si myslím, a možno by bolo lepšie, keby ste sa viac držali toho vášho rezortu a hlavne riešenia množstva káuz, ktoré sú spojené aj s touto vládou. Okrem iného teda ste hovorili aj o odkúpení materskej spoločnosti SPP, aké to bolo výhodné pre túto krajinu. Ja si to vôbec nemyslím. Myslím si, že teda to bolo nezmyselné rozhodnutie. Vyhodili ste zbytočne 60 mil. eur za odkúpenie tejto materskej spoločnosti, pričom každý rok táto materská spoločnosť bude niesť na svojich pleciach takmer 80 mil. eur ročne. To všetkého, samozrejme, budú musieť zaplatiť daňoví poplatníci, teda aj tí, ktorým naoko prostredníctvom cien za plyn šetríte ich rozpočty. Štát mohol a mal regulovať cenové návrhy vo valnom zhromaždení SPP, kde mal v podstate majoritu 51 %. Čiže nebolo vôbec treba odkupovať materskú spoločnosť. Naviac, ceny plynu a vôbec energií sú regulované regulačným úradom ÚRSO, a nie Úradom vlády. Takže skutočne táto transakcia bola nezmyselná. Ak ste teda niekoho odbremenili týmto spôsobom, odkúpením tohto podielu, tak odbremenili ste predovšetkým minoritného investora, súkromného investora, ktorý si skutočne teraz môže deliť len zisky z niektorých dcérskych spoločností, predovšetkým z Eustreamu. Ďakujem pekne.
Pellegrini Peter, predseda NR SR (2014-11-25):
Na vyjadrenie súhlasu so skráteným legislatívnym konaním. (Reakcia spravodajcu: „Áno .“) Poprosím, prezentujme sa a hlasujme o tom, že Národná rada vysloví súhlas s prerokovaním vládneho návrhu zákona v skrátenom legislatívnom konaní. (Hlasovanie.) 115 prítomných, za 81, proti 15, zdržalo sa 19. Konštatujem, že Národná rada na návrh vlády vyslovila súhlas s prerokovaním tohto vládneho návrhu zákona v skrátenom legislatívnom konaní. Ďakujem veľmi pekne. Na základe súhlasu Národnej rady so skráteným legislatívnym konaním pristúpime teraz k prvému čítaniu o vládnom návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní. Vládny návrh zákona je uverejnený ako tlač 1317. Návrh na jeho pridelenie na prerokovanie výborom je v rozhodnutí č. 1320. Poprosím, kolegovia, poslankyne, poslanci, keby ste zachovali kľud v rokovacej miestnosti. Poprosím pána ministra spravodlivosti Tomáša Boreca, aby vládny návrh zákona uviedol. Pán minister je na ceste, takže poprosím tých, ktorí nebudú pokračovať v rokovaní, aby si vybavili, opustili rokovaciu sálu a tí, ktorí budú chcieť pokračovať v rokovaní, aby samozrejme zaujali svoje miesta. Vyhlasujem krátku dvojminútovú prestávku. (Prestávka.) (Po prestávke.)
Sidor, Igor, poslanec NR SR (2010-10-19):
Prosím, pán predsedajúci, aby ste dali hlasovať o tom, že Národná rada Slovenskej republiky sa uzniesla v súlade s § 73 odsek 3 písmena c) zákona o rokovacom poriadku prerokovať predložený vládny návrh zákona v druhom čítaní.
Richter, Ján, minister práce, sociálnych vecí a rodiny SR (2017-11-30):
Pán poslanec, ja som sa snažil vyjadriť, že nie je mojou kompetenciou ani zodpovednosťou, ja sa o veci informujem ako predseda hospodárskej rady, aby som vedel dať fundovanú odpoveď sociálnym partnerom, to znamená, zamestnávateľom a zamestnancom o tom, ako proces pokračuje a túto informáciu žiadam od toho, čo je zo zákona kompetentný a zodpovedný. Od 1. 11. 2013 je to Úrad vlády Slovenskej republiky. Pre mňa je dôležité, že aj sociálni partneri sú zastúpení v tej pracovnej komisie, ktorá tvorí tú novelu ako takú. Môžem len zopakovať to, čo som povedal predtým, samozrejme zo zákona sa automaticky do výšky minimálnej mzdy dopláca ten rozdiel a ja ten ďalší rozdiel, ktorý tam prirodzene vzniká, to záleží od toho, že či je tá konkrétna profesia zatriedená v jednotke, dvojke, alebo ktorej triede minimálnej mzdy, sa snažím ten rozdiel vyrovnávať pohyblivou čiastkou mzdy. To znamená, formou odmien, aby tí ľudia neboli na tomto ukrátení. Ďakujem pekne.
Baránik, Alojz, poslanec NR SR (2017-06-20):
Vážený pán predsedajúci, prosím, aby ste dali hlasovať o tom, že Národná rada prerokuje návrh zákona v druhom čítaní.
Jurinová, Erika, podpredsedníčka NR SR (2014-11-08):
Na vaše vystúpenie, pán poslanec, chce reagovať päť poslancov. Uzatváram možnosť prihlásiť sa s faktickou poznámkou. Nech sa páči, pán poslanec Hlina.
V. Veteška, podpredseda NR SR: (2003-11-06):
Pán minister, máte záujem vystúpiť? Pán spoločný spravodajca, chcete vystúpiť? J. Hurban, poslanec: Ďakujem pekne, pán podpredseda. Ja mám k dispozícii kópiu tohto pozmeňujúceho návrhu, ktorý pani poslankyňa predniesla z poverenia pani Zmajkovičovej, ale pani poslankyňa nie je na zozname podpísaných poslancov, ja sa teda domnievam, že o takto prednesenom pozmeňujúcom návrhu nie je možné dať hlasovať.
P. Hrušovský, predseda NR SR: (2005-06-23):
(Hlasovanie.) 140 prítomných, 136 za, 2 proti, 2 sa zdržali. Návrh sme schválili. Ďakujem pani poslankyni. Dávam slovo pánovi poslancovi Federičovi.
Pellegrini, Peter, predseda NR SR (2015-04-22):
Ďakujem pekne. Ďalší v rozprave vystúpi pán poslanec Lipšic, pripraví sa pán poslanec Hlina.
Mizík, Stanislav, poslanec NR SR (2017-12-07):
Ďakujem za slovo. Vďaka ti, Milan, dobre si vravel, ale hrôza ma premkla pri mene Juncker. Totižto pripomínam, prvým predsedom; Schulz a tak; a prvým predsedom Európskej komisie (ale bol tam aj Juncker) bol prominentný nacistický právnik Walter Hallstein, člen národnosocialistickej aliancie ochrancov práva. Zúčastňoval sa od začiatku vojny na prípravách povojnového usporiadania Európy pod nadvládou Nemecka. A teraz tým európskym superštátom alebo európskou federáciou sa to splní do bodky. Vďaka ešte raz, Milan, že si to spomenul.
Žiga, Peter, podpredseda NR SR (2024-01-08):
Pán poslanec Pročko.
E. Kolesár, poslanec: (2002-12-09):
Na voľbu člena Rozhlasovej rady je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní nebol zvolený člen Rozhlasovej rady.
Grendel, Gábor, podpredseda NR SR (2022-10-06):
Sedem faktických poznámok na vystúpenie pána poslanca Fica. Končím možnosť prihlásiť sa s faktickými poznámkami. Ako prvý pán poslanec Marek Šefčík.
Zmajkovičová, Renáta, podpredsedníčka NR SR (2013-02-14):
Pán poslanec Blanár.
Mazurek, Milan, poslanec NR SR (2021-10-27):
Hoci tu pán minister Sulík nie je, musím mu adresovať niekoľko slov, pretože to, čo tu predviedol, vo mne zanechalo silný dojem, a, bohužiaľ, to nie je veľmi pozitívny dojem. Pán Sulík, vy ako človek už príliš dlhú dobu, už príliš dlhú dobu žijete vo svete... (Prerušenie vystúpenia predsedajúcim.)
Šimečka, Michal, podpredseda NR SR (2024-06-20):
Ďakujem. Pán poslanec Dostál, prosím.
Sloboda, Vladimír, poslanec NR SR (2018-10-24):
Vážený pán predsedajúci, v rozprave vystúpil pán poslanec Fecko, prosím, preto dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Radošovský, Marián, poslanec NR SR (2011-09-08):
Ďakujem pekne. V rozprave vystúpil jeden poslanec, ktorý ale nemal k predmetnému návrhu pripomienky. Preto prosím, aby ste dali hlasovať v zmysle rokovacieho poriadku, § 73, že predložený návrh posunieme do druhého čítania.
Šeliga, Juraj, podpredseda NR SR (2020-07-23):
Pani poslankyňa Drábiková, nech sa páči.
P. Paška, predseda NR SR: (2007-07-03):
(Hlasovanie.) 137 prítomných, 81 za, 54 proti, 2 sa zdržali. Konštatujem, že body 1 a 3 spoločnej správy sme schválili. Ďalej.
Grendel, Gábor, podpredseda NR SR (2021-06-23):
Otváram všeobecnú rozpravu, do ktorej som dostal jednu písomnú prihlášku ako povereného člena poslaneckého klubu SaS pána poslanca Viskupiča. Nech sa páči, pán poslanec, máte slovo.
Šeliga, Juraj, podpredseda NR SR (2020-04-01):
Ďakujem. Pán poslanec Osuský.
Baránik, Alojz, poslanec NR SR (2020-06-04):
Ďakujem pekne. Kolegyne, kolegovia, trošku nečakane ja uvádzam tento návrh zákona, ale to nič nemení na tom, že sa jedná o podľa môjho názoru prelomový návrh, ktorý má za účel zmeniť povahu tohto štátu. Všetko, čo v našej vlasti nefunguje, je determinované do veľmi podstatnej miery práve tým, ako funguje naša prokuratúra. Naša prokuratúra má úplne unikátne postavenie v systéme ústavných orgánov. A práve toto unikátne postavenie v systéme našich orgánov ústavných bolo zneužité na unesenie štátu a my ako koalícia strán, ktoré si v programovom vyhlásení vlády dala za cieľ zmeniť tento nevlahý stav, musíme v prvom rade zmeniť to, ako funguje prokuratúra. Toľko na úvod, a potom sa hlásim do rozpravy. Ďakujem.
J. Buček, poslanec: (2004-01-23):
V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a v § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 31. decembra 2003 článok 512 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: ústavnoprávny výbor, zahraničný výbor, Výbor Národnej rady Slovenskej republiky pre vzdelanie, vedu, šport, mládeže, kultúru a médiá, Výbor Národnej rady Slovenskej republiky pre ľudské práva, národnosti a postavenie žien, Výbor Národnej rady Slovenskej republiky pre európsku integráciu a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť. Odporúčam, aby výbory predmetný návrh zákona prerokovali v druhom čítaní vo výboroch do 30 dní a v gestorskom výbore do 31 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, otvorte rozpravu.
Bugár, Béla, podpredseda NR SR (2019-09-17):
Vyhlasujem rozpravu o tomto bode programu za skončenú. Pán navrhovateľ, chcete zaujať stanovisko? Nech sa páči. (Reakcia navrhovateľa: „Záverečné.“ ) No samozrejme.
Brocka, Július, poslanec NR SR (2014-12-12):
Áno, vrátim to späť. Ja by som chcel doplniť, pán kolega Figeľ, áno, že viac pripomínať kolegom zo SMER-u, že teraz odvolávame ministra Počiatka za ten predražený biznis, za 100 mil. eur pre jednu alebo dve, alebo tri schránkové firmy. Keby tie peniaze, keby tých 100 mil. eur mal minister Richter, tak naozaj na budúci rok mohol vytvoriť 10-tisíc nových pracovných miest. Keby ten tender minister Počiatek zrušil, tak na ministerstve dopravy by mali dosť zdrojov na mnohé tie projekty, ktoré spomína aj jeho štátny tajomník, že ich nemajú nijako kryté. A potom ja by som ešte pridal to, že my sme čakali aj od ministra Počiatka, že sa bude správať ako minister zdravotníctva Čislák, že on tých kompletných za tento škandál odvolal, riaditeľov nemocníc. Mne je ľúto teraz pani poslankyne Zmajkovičovej, veď ona sa musí cítiť diskriminovaná, že ona pre jedno nešťastné cétečko za milión eur musela odstúpiť z funkcie a jej kolega poslanec Choma, ktorý je rovnako predseda dozornej rady a pri kauze stokrát väčšej si nielen zostáva na jednej stoličke, ale na dvoch, na troch stoličkách. Proste to je taká nespravodlivosť. A ja si myslím, že by ste to mohli prekryť tým, keby ste vyzvali predsedu vlády, aby naozaj občanom Slovenskej republiky dal k Vianociam jeden darček, aby odvolal ministra Počiatka, aby zrušil nevýhodný tender a zachránil tých 100 mil. eur a pomohol vytvoriť na Slovensku 10-tisíc nových pracovných miest. To by sme čakali.
V. Veteška, podpredseda NR SR: (2004-12-14):
Konštatujem, že Národná rada v opakovanej voľbe v tajnom hlasovaní zvolila Bohumíra Bobockého za člena Rady Slovenskej televízie. Vážené panie poslankyne, vážení páni poslanci, tým sme vyčerpali dnešný program rokovania 33. schôdze Národnej rady Slovenskej republiky. Prerušujem toto rokovanie a pokračovať budeme zajtra ráno o 9.00 hodine. Ďakujem a dobrú noc. (Prerušenie rokovania o 18.57 hodine.)
Baška, Jaroslav, poslanec NR SR (2019-10-16):
Pán predsedajúci, ako spravodajca navrhujem, aby ste dali hlasovať o tom, že prerokujeme tento návrh v treťom čítaní ihneď.
Laššáková, Jana, podpredsedníčka NR SR (2014-06-10):
Pán podpredseda, nechcete vystúpiť v rozprave alebo ju vyhlásim za skončenú? Dobre. Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Áno, nech sa páči, pán podpredseda.
Raši, Richard, poslanec NR SR (2011-12-13):
Ďakujem pekne. Čiže najprv pánovi poslancovi Padovi. Pán poslanec, keby ste boli taký láskavý, aby ste si prečítali zákon 523 o rozpočtových pravidlách, ktorý hovorí v rámci prístupovej zmluvy Slovenska k Európskej únii, že bola povinnosť transformovať nemocnice na vyšších územných celkoch k 31. 12. 2011, čiže preto ste ich transformovali. Ale ja to beriem, že len ako krátkodobý výpadok pamäti u vás, že ste si to nestihli pozrieť. Pán poslanec Kaník, ja teda dúfam, že vy ani nenájdete nikdy logiku v mojich návrhoch, lebo pre mňa sú vaše návrhy všetky, najmä v sociálnej oblasti, absolútne neprijateľné a absolútne asociálne, takže ja dúfam že my mentálnu zhodu nikdy ani nenájdeme. A čo sa týka posledného vystúpenia, ani neviem, kto to hovoril, lebo pre mňa je to nejaký no name, takže k tomu sa vyjadrovať nebudem. Ďakujem. (Potlesk.)
Pellegrini, Peter, podpredseda NR SR (2020-09-22):
Pán poslanec Osuský.
P. Hrušovský, predseda NR SR: (2003-09-16):
Odporúčam, keďže pani poslankyňa nie je prítomná v tejto chvíli, prerušiť rokovanie o návrhu. Pán minister, poprosím vás, keby ste uvoľnili miesto pre ďalšieho z navrhovateľov, ktorým je pán minister životného prostredia, ktorého požiadam, aby z poverenia vlády uviedol a odôvodnil návrh zákona o štátnej správe, starostlivosti o životné prostredie a o zmene a doplnení niektorých zákonov. Pán minister, máte slovo.
Laššáková, Jana, podpredsedníčka NR SR (2014-07-04):
Pán poslanec Brocka, nech sa páči.
Figeľ, Ján, podpredseda NR SR (2013-01-31):
Ďakujem pekne, pán minister. Ešte máme šancu na ďalšiu otázku, ktorú predložil v poradí pán kolega Pavol Zajac ministrovi pôdohospodárstva a rozvoja vidieka Ľubomírovi Jahnátkovi. Prečítam ju: "Vážený pán minister, v polovici decembra minulého roku priniesol denník Sme informáciu, že ministerstvo pôdohospodárstva podpísalo zmluvu na reklamnú kampaň v hodnote 684-tisíc eur na podporu konzumácie sladkovodných rýb s majiteľom televízie TA3, spoločnosťou C. E. N, ktorá je blízka podnikateľovi Ivanovi Kmotríkovi. Podľa zmluvy televízia TA3 za 171-tisíc eur nakrúti dva reklamné šoty, desať polhodinových dokumentárnych filmov a dvanásť dvadsaťminútových relácií. Za 513-tisíc eur ich potom televízia sama odvysiela. Ministerstvo pôvodne plánovalo podpísať zmluvu o podobnej kampani na podporu konzumácie našich rýb s RTVS. Platiť malo okolo 150-tisíc eur len za výrobu programov, pretože ich verejnoprávna televízia chcela odvysielať zadarmo. Napokon ministerstvo veľkorysú kampaň zadalo spoločnosti C. E. N. Môžete mi vysvetliť, prečo ministerstvo uprednostnilo drahšiu ponuku o vyše 534-tisíc eur? Nech sa páči, pán minister.
Galek, Karol, poslanec NR SR (2022-12-06):
Dobré ráno všetkým. Pekného Mikuláša aj za mňa a za klub SaS. Prejdem rovno k zákonu, ktorý sme mali včera na výbore. Asi dve hodiny sme o ňom diskutovali, dovolím si povedať, že vo veľmi konštruktívnom duchu bez nejakého politikárčenia a rád by som v tomto pokračoval aj dnes. Ale tak ako sa včera ukázalo aj na výbore, môj návrh, ktorý som predkladal aj na poslednej schôdzi, na jeho dopracovanie alebo vrátenie na dopracovanie bol opodstatnený, pretože naozaj bolo predložených šesť pozmeňovákov s celkovo dvadsiatimi siedmimi bodmi. Jeden z tých pozmeňovákov sme dokonca odsunuli tak, že pán Vons ho má predložiť do parlamentu, ale teda nevidel som ho medzi pozmeňovacími návrhmi. Videl som, teraz po deviatej tam pribudol pozmeňovací návrh pána Petra Kremského a Petra Pčolinského, ktorý bol vypracovaný ministerstvom. Včera sme ho ako členovia výboru dostali aj do schránky a rieši aj veci, ktoré sme ešte namietali na výbore, minimálne tie, ktoré sú vypuklé voči výrobcom z plynu a tým, ktorí majú už dneska zastropované ceny. Takže naozaj s týmto, s týmto pozmeňovacím návrhom sa dá súhlasiť. Petrovia, dobrá robota, ste tu podpísaní... (Prerušenie vystúpenia predsedajúcim.)
Šofranko, Mária, poslankyňa NR SR (2022-11-08):
Ďakujem. Vážený pán predsedajúci, vážené panie poslankyne, páni poslanci, spoločná správa obsahuje jeden pozmeňujúci návrh. V rozprave boli podané dva pozmeňujúce návrhy. Pán predsedajúci, dajte, prosím, hlasovať o jedinom pozmeňujúcom návrhu zo spoločnej správy s odporúčaním gestorského výboru schváliť. Upozorňujem, že v rozprave bol predložený pozmeňujúci návrh, ktorý rieši problematiku komplexnejšie.
Sulík, Richard, predseda NR SR (2011-06-02):
Prosím, hlasujte teraz. (Hlasovanie.) Prítomných 146 poslancov, hlasovalo 76 za, 4 proti, 66 sa zdržalo. Bod 11 sme schválili.
Matejičková, Zuzana, poslankyňa NR SR (2024-05-21):
Pán predseda, dajte, prosím, hlasovať o 2. bode šiesteho pozmeňujúceho a doplňujúceho návrhu pani poslankyne Stohlovej.